b'\n_START_ARTICLE_\nIdila (film)\n_START_SECTION_\nKratka vsebina\n_START_PARAGRAPH_\nOsrednji lik zgodbe je amaterski fotomodel Zina (Nina Ivani\xc5\xa1in), ki se s svojimi prijateljicami v gostilni zabava pozno v no\xc4\x8d. Tam so jim stregli doma\xc4\x8de \xc5\xbeganje iz steklenice s skrivnostno etiketo. Po burni in prekrokani no\xc4\x8di se je morala Zina na hitro strezniti, saj jo je zjutraj \xc5\xbee \xc4\x8dakala pot v idili\xc4\x8dno in zeleno gozndo pokrajino. Tam jo namre\xc4\x8d \xc4\x8daka modni fotograf Blitcz (Sebastian Cavazza), ki za Zino pripravlja modno fotografiranje. A slednja  v dru\xc5\xbebi Blitczeve gobezdave kolegice (Nike Rozman) in njegove o\xc5\xa1abne asistenke (Mance Ogorevc), ne u\xc5\xbeiva ravno v tej rajski naravi. A drama se za\xc4\x8dne \xc5\xa1ele takrat, ko se na travniku pojavita dva stra\xc5\xa1ljiva in iznaka\xc5\xbeena rovtarska mo\xc5\xbeakarja Francl (Lotos Vincenc \xc5\xa0parovec) in Vintrl (Jurij Dreven\xc5\xa1ek), ki jima pri\xc5\xa1leki niso prav ni\xc4\x8d po godu... Vse prestra\xc5\xa1ene jih mo\xc5\xbeaka zvle\xc4\x8deta v njuno mra\xc4\x8dno klet, kjer jih pri\xc4\x8daka bizarna \xc5\xbeganjekuha in \xc5\xa1tevilne pasti. Boj za \xc5\xbeivljenje se \xc5\xa1ele za\xc4\x8dne.\n_START_SECTION_\nNagrade\n_START_PARAGRAPH_\nNa 18. FSF-ju je film prejel vesno za najbolj\xc5\xa1i celove\xc4\x8derni film ter nagrade za stranski vlogi (Nika Rozman in Jurij Dreven\xc5\xa1ek) in scenografijo (Gregor Nartnik).'